11.4.2023
SK
Úradný vestník Európskej únie
C 126/3
V (Oznamy)
KONANIA TÝKAJÚCE SA VYKONÁVANIA POLITIKY HOSPODÁRSKEJ SÚŤAŽE
EURÓPSKA KOMISIA Predbežné oznámenie o koncentrácii (Vec M.10986 – AXA SPAIN / GACM SPAIN) (Text s významom pre EHP)
(2023/C 126/03)
1.
Komisii bolo 27. marca 2023 podľa článku 4 nariadenia Rady (ES) č. 139/2004 (1) doručené oznámenie o zamýšľanej koncentrácii.
Toto oznámenie sa týka týchto podnikov: — AXA Seguros Generales, S.A. de Seguros y Reaseguros („AXA Seguros Generales“, Španielsko), patriaci podniku AXA S. A. („AXA Group“, Francúzsko), — GACM España, S.A.U. („GACM Spain“, Španielsko).
Podnik AXA Seguros Generales získa v zmysle článku 3 ods.
1 písm.
b) nariadenia o fúziách výlučnú kontrolu nad celým podnikom GACM Spain.
Koncentrácia sa uskutočňuje prostredníctvom kúpy akcií.
2.
Predmet činnosti dotknutých podnikov:
— AXA Seguros Generales je súčasťou španielskej poistnej skupiny AXA Spain, ktorá je oprávnená vykonávať poisťovaciu a zaisťovaciu činnosť v oblasti zdravotného, životného a sporiaceho poistenia, dôchodkových fondov, poistenia motorových vozidiel a iného osobného a obchodného poistenia.
AXA Spain je súčasťou skupiny podnikov, ktorých hlavnou materskou spoločnosťou je francúzska kótovaná spoločnosť AXA Group pôsobiaca v oblasti poisťovníctva a správy aktív v 54 krajinách, — GACM Spain je holding španielskych poisťovní zameraných na majetkové, úrazové, životné a zdravotné poistenie. 3.
Na základe predbežného posúdenia sa Komisia domnieva, že oznámená transakcia by mohla patriť do rozsahu pôsobnosti nariadenia o fúziách.
Tým však nie je dotknuté konečné rozhodnutie v tejto veci.
4.
Komisia vyzýva zainteresované tretie strany, aby jej predložili prípadné pripomienky k zamýšľanej koncentrácii.
Pripomienky musia byť Komisii doručené najneskôr 10 dní odo dňa uverejnenia tohto oznámenia.
Vždy je nutné uviesť túto referenčnú značku: M.10986 – AXA SPAIN / GACM SPAIN (1) Ú. v.
EÚ L 24, 29.1.2004, s. 1 („nariadenie o fúziách“).